《出城寄梁天机》
宋代·郑獬

春风徘徊来何时，花光还破小桃枝。
不因出城见花树，春到人间殊不知。
昔年逢花便买酒，看花走马犹嫌迟。
花傍不醉不肯去，醉到春归花已飞。
谁怜官绂少风味，入春未拈金酒卮。
岂惟花少醉亦少，当时故人今更稀。

作者简介：郑獬（1022——1072）字毅夫，号云谷，虔化人，江西宁都梅江镇西门人，因他的祖父前往湖北安陆经商，便寄居于此。商籍人安陆，详载宁都州志，少负售才词章豪伟，宋皇祐壬辰科举人，癸巳状元及第，初试国子监谢启曰，李广才气自谓无双。